b'\n_START_ARTICLE_\nSpomladanska torilnica\n_START_SECTION_\nOpis in raz\xc5\xa1irjenost\n_START_PARAGRAPH_\nSpomladanska torilnica dose\xc5\xbee v vi\xc5\xa1ino med 20 in 30 cm in ima mo\xc4\x8dno plaze\xc4\x8do koreniko. Spomladi iz nje po\xc5\xbeene cvetno steblo, na vrhu katerega je v socvetjih zbranih od 3 do 5 nebesno modrih cvetov z belimi ali rumenimi petkrakimi sredi\xc5\xa1\xc4\x8di. Posamezen cvet ima premer med 7 in 15 mm, pet ven\xc4\x8dnih listov pa je na drugi tretjini zra\xc5\xa1\xc4\x8denih. Rastlina cveti od marca do maja._NEWLINE_Dolgopecljati jaj\xc4\x8dasti pritli\xc4\x8dni listi s sr\xc4\x8dastim dnom so izrazito mre\xc5\xbeasto \xc5\xbeilnati in so dolgi okoli 30, \xc5\xa1iroki pa okoli 20 mm. Cela rastlina je porasla s \xc5\xa1trle\xc4\x8dimi, togimi dlakami._NEWLINE_\xc5\xa0tiridelni, s \xc4\x8da\xc5\xa1ico obdani plod pokovec je dolg okoli 2 mm._NEWLINE_Spomladansko torilnico ponekod sadijo kot okrasno rastlino, v naravi pa je prisotna v osrednji in jugovzhodni Evropi, pa tudi v Kanadski provinci Quebec, kjer najbolje uspeva v hladnih gorskih gozdovih in grmi\xc4\x8denatih planjavah od 0 do 1300 metri nad morjem. Najbolj ji ustreza vla\xc5\xbena pe\xc5\xa1\xc4\x8dena ali ilovnata podlaga.'